[pic] | AZ EURÓPAI KÖZÖSSÉGEK BIZOTTSÁGA |

Brüsszel, 5.10.2005

SEC(2005) 1226 végleges

8. ELŐZETES KÖLTSÉGVETÉS-MÓDOSÍTÁSI TERVEZET A 2005. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS III. szakasz - Bizottság

(előterjesztő: a Bizottság)

8. ELŐZETES KÖLTSÉGVETÉS-MÓDOSÍTÁSI TERVEZET A 2005. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS III. szakasz - Bizottság

tekintettel:

- az Európai Közösséget létrehozó szerződésre, és különösen annak 272. cikkére,

- az Európai Atomenergia-közösséget létrehozó szerződésre, és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1], és különösen annak 37. cikkére,

Az Európai Bizottság az indokolásban felsorolt rendkívüli okok miatt a költségvetési hatóság elé terjeszti a 2005. évi általános költségvetés 8. előzetes költségvetés-módosítási tervezetét.

TARTALOM

1. Bevezetés 4

2. A bevétel-előrejelzés emelése 4

2.1. A HÉA- és GNI-egyenlegekre vonatkozó előrejelzések felülvizsgálata 4

2.2. Egyéb bevételek 4

2.2.1. Fel nem használt közösségi támogatások visszafizetése 4

2.2.2. Késedelmi kamatok és bírságok 5

3. 2. fejezet: a strukturális alapok kifizetési előirányzatainak emelése 5

4. A 17 04 02 költségvetési tétel megjegyzéseinek módosítása 8

ÖSSZEFOGLALÓ TÁBLÁZAT A PÉNZÜGYI TERV FEJEZETEI SZERINT 9

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS

Mivel az ezen előzetes költségvetés-tervezet indokolásában szereplő saját forrás adatok (HÉA/GNI-egyenlegek) továbbra is előzetes jellegűek, a Bizottság azt javasolja, hogy a végleges adatokat, valamint az általános bevétel-kimutatást az eljárás egy későbbi szakaszában, egy módosító levéltervezet útján terjesszék elő.

INDOKOLÁS

1. BEVEZETÉS

A Bizottság e 8. előzetes költségvetés-módosítási tervezettel a következő rendkívüli körülményeket kívánja figyelembe venni:

- kivételes emelésre van szükség a bevétel-előrejelzésben, különösen a HÉA- és GNI-egyenlegek előrejelzésének felülvizsgálata tekintetében (2 600 millió EUR);

- figyelembe véve a más megnevezésekből a globális átcsoportosítás keretében javasolt átsorolásokat, a 2. fejezet legtöbb költségvetési tételének kifizetési előirányzatát meg kell emelni (összesen 650 millió euróval);

Ennek megfelelően a Bizottság azt javasolja, hogy a 17 04 02 költségvetési tétel – Egyéb intézkedések az állategészségügy, az állatgondozás és a közegészségügy terén – megjegyzéseit egészítsék ki a 178/2002/EK rendelet mint e költségvetési tétel jogalapja felvételével.

2. A BEVÉTEL-ELőREJELZÉS EMELÉSE

2.1. A HÉA- és GNI-egyenlegekre vonatkozó előrejelzések felülvizsgálata

Összhangban a 2000. május 22-i 1150/2000/EK, Euratom tanácsi rendelet 16. cikkével, a Bizottság a HÉA- és GNI-egyenlegekre vonatkozó előrejelzések felülvizsgálatát és 2 600 millió euróval való megemelését javasolja a rendelkezésre álló információk alapján. Ezek a módosítások a költségvetés bevétel oldalának 31. és 32. alcímét érintik.

Meg kell említeni, hogy ezek a számítások e szakaszban még mindig nagyon átmeneti jellegűek, mivel a tagállamok GNI-jére vonatkozó végleges adatok még nem nyertek megerősítést.

Ezért a Bizottság azt javasolja, hogy a bevétel oldalt befolyásoló pontos összegeket, valamint az általános bevétel-kimutatás változásait az eljárás egy későbbi szakaszában, egy módosító levél révén terjesszék elő[2].

2.2. Egyéb bevételek

2.2.1. Fel nem használt közösségi támogatások visszafizetése

Figyelembe véve a 6150 és 6157 jogcímekhez könyvelt összegeket, és feltételezve, hogy ezeket az összegeket ebben az évben nem használják fel arra, hogy ismét elérhetővé tegyék az előirányzatokat, 360 millió eurós összeg költségvetésbe történő beállítását javasolják.

2.2.2. Késedelmi kamatok és bírságok

Az általános bevétel-kimutatás 70. és 71. fejezete a késedelmi kamatokat és bírságokat tartalmazza. A 2005. évi költségvetésben már szerepelt 118 millió EUR. Tekintettel az eddig befolyt, vagy várhatóan befolyó összegekre, a Bizottság további 200 millió EUR beállítását javasolja.

3. 2. FEJEZET: A STRUKTURÁLIS ALAPOK KIFIZETÉSI ELőIRÁNYZATAINAK EMELÉSE

1. A 2005-ös költségvetés elfogadásakor a Bizottság javaslatához képest 3 milliárd euróval csökkentették a 2. fejezet kifizetési előirányzatait, és ezzel egyidőben a 2. fejezet kifizetési előirányzataira vonatkozóan nyilatkozatot tettek közzé.A nyilatkozat a következőket tartalmazza: „Amennyiben a strukturális alapok kifizetési előirányzatainak végrehajtása 2005 júliusának végéig meghaladja a 40 %-ot, vagy ha a Bizottság más módon arra a meggyőződésre jut, hogy a kifizetési előirányzatok nem elegendőek, a Bizottság – miután megvizsgálta a kifizetési előirányzatok teljes, a 2. fejezetet is magában foglaló költségvetésen belüli átcsoportosításának lehetőségét, és értékelte a pótlólagos bevételek lehetséges forrásait – a lehető leghamarabb benyújtja a költségvetési hatóságnak a költségvetésmódosítás előzetes tervezetét. Az Európai Parlament és a Tanács egy olvasatban határoz az előzetes költségvetési tervezet módosításáról annak érdekében, hogy a szükséges pótlólagos kifizetési előirányzatok legkésőbb 2005 novemberének elején rendelkezésre álljanak. Az így benyújtandó és egy olvasatban elfogadásra kerülő előzetes költségvetési tervezet-módosítás kizárólag a 2. fejezetben szükséges előirányzatok esetében alkalmazható.”

2. A nyilatkozatban említett 40 %-os küszöböt május végén meghaladták, amikor a strukturális alapok rendelkezésre álló előirányzatainak 42 %-a felhasználásra került. Mindazonáltal, mivel a költségvetés végrehajtása április óta lassul, a Bizottság úgy határozott, hogy az előzetes költségvetés-módosítási tervezet előterjesztésével megvárja, amíg szeptemberben lehetővé válik a valamennyi megnevezés közötti esetleges átsorolások, valamint a pótlólagos bevételek értékelése, továbbá amíg a költségvetés végrehajtása többhónapos figyelemmel kísérésének köszönhetően szilárdabb alap áll rendelkezésre az év végi eredmény előrejelzésére.

3. A költségvetés végrehajtásának augusztus végi értékeléséből és az ezen alapuló év végi előrejelzésekből kitűnik, hogy a 2. fejezet kifizetési előirányzatait 1 040 millió euróval kell megemelni.

4. Külön értékelést készítettek a 2. fejezet három fő alkotóelemének mindegyikére: a strukturális alapok 2000 és 2006 közötti, EU-25-re vonatkozó programjaira, a strukturális alapok 2000 előtti, EU-15-re vonatkozó programjainak lezárására, valamint a Kohéziós Alapra. Az elemzés eredményei az alábbiakban kerülnek bemutatásra.

5. A strukturális alapok 2000 és 2006 közötti, EU-25-re vonatkozó programjai esetében a kifizetések augusztus végén elérték a 16 795 millió eurót – a rendelkezésre álló 28 386 millió eurós költségvetési keretből. A felhasználás az év végéig előreláthatólag eléri a 29 593 millió eurót. Pótlólagos 1 207 millió EUR bevonására van tehát szükség. A pótlólagos összegekre az Európai Szociális Alapnak (ESZA), valamint az Európai Mezőgazdasági Orientációs és Garanciaalap Orientációs Részlegének (EMOGA) van szüksége, ahol ez évben igen magas volt a kifizetési arány. Nincs szükség pótlólagos összegekre az Európai Regionális Fejlesztési Alap (ERFA), illetve a Halászati Orientációs Pénzügyi Eszköz (HOPE) esetében. Ez utóbbinál lehetőség van kismértékű átcsoportosításra.Említést érdemel, hogy a Bizottság év végi felhasználásra vonatkozó becslése jelentősen alatta marad a tagállamok előrejelzéseinek. Ez utóbbiak alapján a felhasználás csaknem 38 milliárd eurót tesz majd ki. Ez az eredmény a jelenlegi végrehajtási szint mellett meglehetősen valószínűtlen.Az EU-10 programokra ezidáig 1 milliárd EUR került kifizetésre. A végrehajtás szinte teljes egészében az automatikus előlegfizetésnek felel meg, mindeddig alig érkeztek időközi fizetésre vonatkozó kérelmek. E programok koppenhágai megállapodásban rögzített 3 093 millió eurós teljes költségvetésének felhasználásához még jelentős összegű időközi kifizetést kell kérelmezni.

6. A 2000 előtti programok lezárására augusztus végéig 556 millió EUR került kifizetésre a jelenleg rendelkezésre álló 967 millió eurós előirányzatból. A lezárási feltételeket év végéig teljesítő ügyek vizsgálata alapján a teljes év szükségleteit 1 200 millió euróra becslik. Ezért pótlólagos 233 millió EUR bevonására van szükség.

7. Végül, a Kohéziós Alapra augusztus végéig 1 167 millió EUR került kifizetésre a jelenleg rendelkezésre álló 3 146 millió eurós előirányzatból. A költségvetés végrehajtásának év végi állapotára vonatkozó bizottsági becslés (2 746 millió EUR) alapján 400 millió eurós többlet keletkezik, amelynek átcsoportosításáról ezen előzetes költségvetés-módosítási tervezet rendelkezik. Meg kell azonban jegyezni, hogy a költségvetés végrehajtásának év végi állapotára vonatkozó – a jelenlegi tényleges végrehajtási állapoton alapuló – bizottsági becslés is lényegesen alacsonyabb a tagállamok előrejelzéseinél, amelyek 4,2 milliárd eurót tesznek ki.

8. Az EU-10 költségvetésének jelentős része még végrehajtásra vár. Az EU-15 programok végrehajtásában elért előrelépés is alapról alapra változó. Mindazonáltal ez megváltozhat október 31-ig, ami az ez évi kifizetési kérelmek benyújtási határideje. A Bizottságnak szándékában áll folytatni a költségvetés végrehajtásának szigorú felügyeletét, és október végéig végleges értékelést készíteni a tagállamoktól érkezett kifizetési kérelmekről. Ennek eredményeképpen a Bizottság az ezen előzetes költségvetés-módosítási kérelemre vonatkozó eljárás során esetleg kénytelen lesz felülvizsgálni javaslatát. Ez az egyetlen mód egyidejűleg két, egymással konfliktusban álló célkitűzés elérésére: egyrészt annak biztosítására, hogy a költségvetés képes legyen kielégíteni valamennyi beérkezett jogos kifizetési kérelmet; másrészt a lehetőségekhez mérten az év végi többlet elkerülésére. Ezért a Bizottság felkéri a költségvetési hatóságot, hogy úgy tervezze meg jelen előzetes költségvetés-módosítási tervezetre vonatkozó eljárását, hogy november elején lehetőség legyen az itt javasolt módosítások esetleges felülvizsgálatára.

9. A 2. fejezet tételeinek megemeléséhez szükséges 1 040 millió euróból 390 millió EUR átcsoportosítható más megnevezésekből a globális átcsoportosítás keretében, ezzel a 05 04 02 01 EMOGA-tétel 190 millió euróval, a 04 02 06 ESZA-tétel pedig 200 millió euróval emelhető meg.

10. Ez a 2. fejezet nettó növelési szükségletét 650 millió euróra csökkenti.

11. Az alábbi táblázat a jelen előzetes költségvetés-módosítási tervezet által a 2. fejezet tételeiben elérni kívánt változásokat tartalmazza.

Az összegek euróban vannak megadva

Költségvetési tétel száma | MEGNEVEZÉS | Változás a PDAB 8 szerint |

EU-25 |

05 01 04 04 | EMOGA – Nem működési technikai segítségnyújtás | -1 200 000 |

05 04 02 01 | EMOGA 1. célkitűzés | 388 750 731 |

05 04 02 02 | EMOGA - PEACE | -332 |

05 04 02 06 | Leader | 73 216 825 |

04 01 04 01 | ESZA – Nem működési technikai segítségnyújtás | -5 376 102 |

04 02 01 | ESZA 1. célkitűzés | 159 267 182 |

04 02 06 | ESZA - 3. célkitűzés | 250 385 462 |

04 49 04 01 | ESZA – Igazgatási kiadások fokozatos megszüntetése | -1 422 372 |

11 06 04 | HOPE az 1. célkitűzésen kívül | -43 807 388 |

11 06 07 | HOPE – Működési technikai segítségnyújtás és innovatív tevékenység | -842 500 |

13 03 08 | ERFA – Innovatív intézkedések | -2 396 153 |

A strukturális alapok 2000-2006 közötti programjai összesen: EMOGA | 460 767 224 |

A strukturális alapok 2000-2006 közötti programjai összesen: ESZA | 402 854 170 |

A strukturális alapok 2000-2006 közötti programjai összesen: HOPE | -44 649 888 |

A strukturális alapok 2000-2006 közötti programjai összesen: ERFA | -2 396 153 |

A strukturális alapok 2000-2006 közötti programjai összesen | 816 575 353 |

05 04 02 03 | EMOGA | 86 314 253 |

05 04 02 05 | EMOGA korábbi 5a. célkitűzés | 30 230 600 |

05 04 02 07 | EMOGA 94-99 | 20 300 000 |

04 02 03 | ESZA | 51 106 000 |

04 02 05 | ESZA – korábbi 2. és 5b. célkitűzés | 29 503 000 |

04 02 07 | ESZA – korábbi 3. és 4. célkitűzés | 24 485 000 |

04 02 09 | ESZA 94-99 | 15 310 000 |

04 02 11 | ESZA | 175 794 |

11 06 06 | HOPE 94-99 | -4 000 000 |

13 03 03 | ERFA | -12 000 000 |

13 03 05 | EMOGA/ERFA/ESZA 2. és 5b. célkitűzés | -8 000 000 |

A strukturális alapok 2000 előtti programjai összesen: EMOGA | 136 844 853 |

A strukturális alapok 2000 előtti programjai összesen: ESZA | 120 579 794 |

A strukturális alapok 2000 előtti programjai összesen: HOPE | -4 000 000 |

A strukturális alapok 2000 előtti programjai összesen: ERFA | -20 000 000 |

A strukturális alapok 2000 előtti programjai összesen | 233 424 647 |

13 04 01 | Kohéziós Alap | -400 000 000 |

Kohéziós Alap összesen | -400 000 000 |

VÉGÖSSZEG | 650 000 000 |

4. A 17 04 02 KÖLTSÉGVETÉSI TÉTEL MEGJEGYZÉSEINEK MÓDOSÍTÁSA

A 2002. január 28-i 178/2002/EK európai parlamenti és tanácsi rendelet (takarmány- és élelmiszerjog), és különösen annak 50. cikke előírja egy sürgősségi riasztórendszer létrehozását az élelmiszerekből és takarmányokból származó, az emberi egészséget közvetve vagy közvetlenül érintő veszélyek jelzésére.

Mindazonáltal a 2005-ös költségvetés, különösen pedig a 17 04 02 költségvetési tétel nem említi a fenti rendeletet. Ezért a Bizottság azt javasolja, hogy az az alábbiak szerint szerepeljen jogalapként a költségvetési tétel megjegyzései között:

„E jogcím feladata az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendelet 50. cikkéből eredő kiadások fedezése (HL L 31., 2002.2.1., 1. o.).”

ÖSSZEFOGLALÓ TÁBLÁZAT A PÉNZÜGYI TERV FEJEZETEI SZERINT

Pénzügyi tervfejezet/alfejezet | 2005. évi pénzügyi terv | 2005. évi költségvetés az 1-5/2005 költségvetés módosításokkal, valamint a 6–7/2005 előzetes költségvetés-módosítási tervezetekkel együtt[3] | PDAB 8/2005 | 2005. évi költségvetés az 1-5/2005 költségvetés módosításokkal, valamint a 6–7 és 8/2005 előzetes költségvetés-módosítási tervezetekkel együtt |

|Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok[4] |Kifizetési előirányzatok |Kötelezettségvállalási előirányzatok |Kifizetési előirányzatok | |1. MEZŐGAZDASÁG | | | | | | | | | |- Mezőgazdasági kiadások |44 598 000 000 | |42 835 450 000 |42 835 450 000 | | |42 835 450 000 |42 835 450 000 | |- Vidékfejlesztés és kísérő intézkedések |6 841 000 000 | |6 841 000 000 |6 279 400 000 | | |6 841 000 000 |6 279 400 000 | |Összesen |51 439 000 000 | |49 676 450 000 |49 114 850 000 | | |49 676 450 000 |49 114 850 000 | | Fennmaradó mozgástér | | |1 762 550 000 | | | |1 762 550 000 | | |2. STRUKTURÁLIS INTÉZKEDÉSEK | | | | | | | | | |- Strukturális alapok |37 247 000 000 | |37 291 564 455 |29 390 527 704 |-6 576 102 |1 050 000 000 |37 284 988 353 |30 440 527 704 | |- Kohéziós Alap |5 194 000 000 | |5 131 932 989 |3 005 500 000 | |-400 000 000 |5 131 932 989 |2 605 500 000 | |Összesen |42 441 000 000 | |42 423 497 444 |32 396 027 704 |-6 576 102 |650 000 000 |42 416 921 342 |33 046 027 704 | | Fennmaradó mozgástér | | |17 502 556 | | | |24 078 658 | | |3. BELSŐ POLITIKÁK[5] |9 012 000 000 | |9 150 548 408 |8 016 662 269 | | |9 150 548 408 |8 016 662 269 | | Fennmaradó mozgástér | | |-40 000 000 | | | |-40 000 000 | | |4. KÜLSŐ FELLÉPÉSEK |5 119 000 000 | |5 219 000 000 |5 476 162 603 | | |5 219 000 000 |5 476 162 603 | | Fennmaradó mozgástér | | |-100 000 000 | | | |-100 000 000 | | |5. IGAZGATÁS |6 360 000 000 | |6 292 367 368 |6 292 367 368 | | |6 292 367 368 |6 292 367 368 | | Fennmaradó mozgástér | | |67 632 632 | | | | 67 632 632 | | | 6. TARTALÉKOK | | | | | | | | | |- Garanciatartalék |223 000 000 | |223 000 000 |223 000 000 | | |223 000 000 |223 000 000 | |- Gyorssegélytartalék[6] |223 000 000 | |223 000 000 |223 000 000 | | |223 000 000 |223 000 000 | |Összesen |446 000 000 | |446 000 000 |446 000 000 | | |446 000 000 |446 000 000 | | Fennmaradó mozgástér | | |0 | | | |0 | | |7. ELŐCSATLAKOZÁSI TÁMOGATÁS |3 472 000 000 | |2 081 000 000 |3 286 990 000 | | |2 081 000 000 |3 286 990 000 | | Fennmaradó mozgástér | | | 1 391 000 000 | | | | 1 391 000 000 | | |8. Ellentételezés |1 305 000 000 | |1 304 988 996 |1 304 988 996 | | |1 304 988 996 |1 304 988 996 | | Fennmaradó mozgástér | | | 11 004 | | | | 11 004 | | | Összesen | 119 594 000 000 | 114 235 000 000 | 116 593 852 216 | 106 334 048 940 | -6 576 102 |650 000 000 |116 587 276 114 |106 984 048 940 | | Fennmaradó mozgástér | | |3 000 147 784 | | | |3 006 723 886 |7 250 951 060 | |

[1] HL L 248., 2002.9.16., 1. o.

[2] A bevételi oldal aktualizált előrejelzéseivel pontosítani lehet azokat a befizetéseket, amelyeket a tagállamoknak a költségvetési év folyamán kell teljesíteniük. A javasolt aktualizálásnak megfelelően a tagállamok csökkentik GNI-alapú hozzájárulásukat.

[3] Itt csak a költségvetési hatóság által az eredeti költségvetésben és a költségvetés-módosításban megszavazott előirányzatok szerepelnek.

[4] A 8/2005 előzetes költségvetés-módosítási tervezet kötelezettségvállalási előirányzatai a nem differenciált előirányzatok költségvetési tételeiből erednek, amelyeknek kifizetési előirányzataiban változtatást javasolnak. A szóban forgó tételek a 05 01 04 04 és a 04 01 04 01.

[5] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2002. november 7-i Intézményközi Megállapodásnak megfelelően (HL C 283., 2002.11.20.).

[6] Beleértve a gyorssegély tételbe átcsoportosított 100 millió eurót. A 3/2005 előzetes költségvetés-módosítási tervezettel kapcsolatos, 2005. július 15-i egyeztetésen elért megállapodás eredményeként további 70 millió eurót csoportosítottak át.